Ons almal het bekommernisse, en soms is dit goed om dit van jou hart af te kry. Maar wat bereik jy as jy aanhoudend daaroor kla?
Holly Furtick, ’n bekende in die Elevation-kerk in die VSA, sê sy het ’n toets vir haarself aangelê om vas te stel hoe dikwels sy kla. Sy het ’n bandjie om haar arm gesit – en elke keer as sy begin kla, het sy dit na die ander arm verskuif. Teen die einde van die week was die bandjie stukkend.
Sy sê: “Ons kla so baie! Dis te warm; dis te koud. Ek wens die seisoen wil draai; ek haat hierdie maskers. My kinders het nie maniere nie; hier is niks in die huis om te eet nie.
Holly sê: “Ons bly in ’n wêreld waar dit gans te maklik is om te kla. Ons wêreld het nie ’n tekort aan menings nie; ons kort wel beter voorbeelde.”
Hoor maar vir Paulus: Hy het selfs in moeilike omstandighede nie gekla nie. Hy het op vreugde bly fokus, ten spyte van sy gevangenskap. In ’n Engelse vertaling van sy brief aan die Filippense, wat hy uit die tronk skryf, word die woord “rejoice” 16 keer aangetref. In die Afrikaanse vertalings kom die woorde “blydskap” en “bly wees” in vele vorme só voor.